CELEX: C2007/155/82
Language: mt
Date: 2007-07-07 00:00:00
Title: Kawża F-43/07: Rikors ippreżentat fid- 9 ta' Mejju 2007 — Korjus vs Il-Qorti tal-Ġustizzja

7.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 155/44
            
         Rikors ippreżentat fid-9 ta' Mejju 2007 — Korjus vs Il-Qorti tal-Ġustizzja
   (Kawża F-43/07)
   (2007/C 155/82)
   Lingwa tal-kawża: Il-Franċiż
   Partijiet
   
      Rikorrenti: Nina Korjus (Lussemburgu, Il-Lussemburgu) (rappreżentant: J. Ortlinghaus, Avukat)
   
      Konvenuta: Il-Qorti tal-Ġustizzja tal-Komunitajiet Ewropej
   Talbiet tar-rikorrenti
   
               —
            
            
               tannulla d-deċiżjoni dwar il-ħatra tar-rikorrenti, safejn din tistabbilixxi l-klassifikazzjoni tagħha fil-grad skond l-Artikolu 13(1) ta' l-Anness XIII ta' l-Istatut;
            
         
               —
            
            
               terġa' tistabbilixxi l-karriera tar-rikorrenti (li jinkludi l-iżvilupp ta' l-esperjenza tagħha fil-grad kif irrettifikat, id-drittijiet għal promozzjoni tagħha u d-drittijiet għal pensjoni tagħha), mill-grad li għalih kellha tiġi maħtura abbażi ta' l-avviż tal-kompetizzjoni abbażi ta' liema hija ġiet imniżżla fuq il-lista tal-kandidati, jew fil-grad imsemmi f'dan l-avviż ta' kompetizzjoni jew fil-grad li jikkorrispondi għall-ekwivalent tiegħu skond il-klassifikazzjoni tar-Regolamenti tal-Persunal il-ġdid sa mid-Deċiżjoni tal-ħatra;
            
         
               —
            
            
               tagħti lir-rikorrenti l-benefiċċju ta' interessi għad-dewmien abbażi tar-rata stabbilita mill-Bank Ċentrali Ewropew fuq it-total tas-somom li jikkorrispondu għad-differenza bejn it-trattament li jikkorrispondi għall-klassifikazzjoni tagħha skond id-deċiżjoni tal-ħatra u l-klassifikazzjoni li għaliha kellha tkun intitolata sad-data meta tingħata d-deċiżjoni ta' klassifikazzjoni regolari fil-grad.
            
         
               —
            
            
               tordna lill-konvenuta tbati l-ispejjeż.
            
         Motivi u argumenti prinċipali
   Wara li għaddiet mill-kompetizzjoni CJ/LA/32 (1) fejn l-avviż ġie ppubblikat qabel l-1 ta' Mejju 2004, ir-rikorrenti ġiet reklutata wara d-dħul fis-seħħ tar-Regolament tal-Kunsill (KE, Euratom) Nru 723/2004 tat-22 ta' Marzu 2004, li jemenda r-Regolamenti tal-Persunal ta' l-uffiċjali tal-Komunitajiet Ewropej u l-Kondizzjonijiet ta' l-Impjieg ta' ħaddiema oħra tal-Komunitajiet Ewropej (2). B'applikazzjoni tad-dispożizzjonijiet ta' l-Anness XIII tar-Regolamenti tal-Persunal ta' l-uffiċjali tal-Komunitajiet Ewropej (aktar 'il quddiem ir-“Regolamenti tal-Persunal”) emendat mir-Regolament imsemmi aktar 'il fuq, hija ġiet ikklassifikata fil-grad AD7 minflok il-gradi LA7 jew LA6 previsti mill-avviż ta' kompetizzjoni.
   Fir-rikors tagħha, ir-rikorrenti ssostni b'mod partikolari l-ksur ta' l-Artikolu 5(5) ta' l-Istatut, tal-prinċipji ta' trattament ugwali, ta' proporzjonalità, ta' amministrazzjoni tajba u ta' protezzjoni ta' l-aspettativi leġittimi kif ukoll ta' l-Artikolu 31(1) ta' l-Istatut, safejn, minn naħa, hija kienet ġiet reklutata fi grad aktar baxx minn dak indikat fl-avviż ta' kompetizzjoni u, min-naħa l-oħra, il-klassifikazzjoni ta' persuni li għaddew mill-istess kompetizzjoni ġiet stabbilita f'livelli differenti minn dawk li ġew reklutati bihom qabel jew wara d-dħul fis-seħħ tar-Regolament Nru 723/2004.
   Barra minn hekk, ir-rikorrenti tinvoka l-ksur ta' l-Artikolu 10 ta' l-Istatut, peress li l-Kumitat stabbilit minn din id-dispożizzjoni ma kienx ġie kkonsultat fuq il-kwistjoni tal-klassifikazzjoni tal-persuni li għaddew mill-kompetizzjoni fejn l-avviżi għamlu referenza għall-istruttura l-antika tal-karrieri.
   
      (1)  ĠU C 221 A tat-3 ta' Awwissu 1999, p. 7.
   
      (2)  ĠU L 124 ta-27.4.2004, p. 1.